次韵趙鵬翔秋夜歎
作者：周紫芝
朝代：宋

paragraphs: 朝彈雍門琴，暮歌梁父吟。
秋容日欲老，客愁秋更深。
問言愁何許，萬里懷歸心。
昔在洛陽日，頗遭胡騎侵。
骨肉盡奔迸，歲月良侵尋。
譬如痛定人，當痛難重任。
辭親就薄禄，夜寢無完衾。
家亡河間書，囊鮮鴻寶金。
誰能援一臂，使子無陸沉。
老驥得平坂，驚鳯翔長林。
佳名一朝白，高義千古欽。